open-index/open-wikipedia-markdown huggingface dataset:
டீன் டைட்டன்ஸ் கோ டு தி மூவிஸ்

thumb
டீன் டைட்டன்ஸ் கோ டு தி மூவிஸ் 2018 ம் ஆண்டு வெளிவந்த அசைவூட்ட நகைச்சுவை திரைப்படம் ஆகும்,டீன் டைட்டன்ஸ் கோ என்ற அசைவூட்ட நகைச்சுவை தொலைக்காட்சி தொடரை அடிப்படையாகக் கொண்டு இந்தத் திரைப்படம் உருவாக்கப்பட்டுள்ளது .ஜூலை 27 2018 அன்று இந்தத் திரைப்படம் வெளிவந்தது.

## கதை சுருக்கம்
ராபின் மற்றும் அவருடைய சிறப்பு சக்திகள் உள்ள டீன் டைட்டன்ஸ் என்ற கதாநாயர்களின்  குழுவினர் நகரத்தில் அவர்களுக்கென ஒரு திரைப்படம் இல்லாமல் இருப்பதாக ஜஸ்டிஸ் லீக் குழுவினரால் சொல்லப்பட்ட பின்னர் அவர்களுக்கென ஒரு திரைப்படம் உருவாக்கபட வேண்டும் என்ற முடிவுக்கு வருகின்றனர். இந்த நிலையில் அவர்களுக்கென ஒரு வலிமையான எதிரியை உருவாக்கினால் ஒரு திரைப்படம் உருவாக்க வாய்ப்பு கிடைக்கும் என குழுவினர்கள் ராபினுக்கு அறிவுறுத்தவும் ஸ்லேட் என்ற வில்லனை தோற்கடிக்க நினைக்கின்றனர், ஆரம்ப முயற்சிகள் தோற்றுப்போனாலும் ஒரு கட்டத்தில் வில்லனை தடுத்து ஸ்லேட்டை பிடிக்கின்றனர், ஸ்லேட் பொதுவாக ஒரு கதாநாயகனாக இருந்தால் அவரை உடனடியாக பிடிக்க கூடாது என்றும் விட்டுவிட்டு அடுத்ததாக அவருடைய திட்டங்களை கண்டறிந்து தடுப்பதுதான் சிறந்தது என்று சொல்ல ராபின் விட்டுவிடுகிறார். அடுத்தநாள் அவருக்கும் அவருடைய குழுவினருக்கும் இந்த வில்லனை தடுத்த முயற்சியால் தயாரிப்பாளர் ஜெட் வில்சனிடம் இருந்து திரைப்பட வாய்ப்பு கிடைக்கிறது, இருந்தாலும் அவர் ராபினை அவருடைய குழுவில் இருந்து விலக சொல்லும்போது ராபின் அவருக்கென ஒரு திரைப்படம் உருவாக வேண்டுமென்று ஆசைப்பட்டு குழுவில் இருந்து வெளியேறுகிறார். ஆனால் ஜெட் வில்சன் வேறு எவருமல்ல ஸ்லேட் என்று ராபினுக்கு புரியும்போது ஸ்லேட் அனைவரது மனதையும் கட்டுப்படுத்தும் ஒரு இயந்திரத்தை செயல்படுத்தி சூப்பர்மேன், பேட்மேன் போன்ற சக்திவாய்ந்த கதாநாயகர்களுடன் ராபினின் குழுவினருடன் மோதுகிறார் இறுதியில் பெருமுயற்சிக்கு பின்னர் ராபின் அவருடைய குழுவினருடன் ஸ்லேட்டை தோற்கடிக்கின்றனர்.

## வசூல்
மில்லியன் டாலர்கள் செலவில் உருவாக்கப்பட்ட இந்தத் திரைப்படம் உலகம் முழுவதும்  மில்லியன் டாலர்கள் வசூல் செய்தது.

## விமர்சனம்
ரோட்டேன் டொமாடோஸ் திரைப்பட மதிப்புரை இணையதளம் இந்த நகைச்சுவை  திரைப்படத்துக்கு 91 மதிப்பெண்கள் கொடுத்துள்ளது. 7.1/10 புள்ளிகள் கொடுத்துள்ளது.

## மேற்கோள்கள்

பகுப்பு:2018 ஆங்கிலத் திரைப்படங்கள்
பகுப்பு:இயக்கமூட்டப்பெற்ற திரைப்படங்கள்
பகுப்பு:வார்னர் புரோஸ். திரைப்படங்கள்
மது அம்பாட்

**மது அம்பாட்,**(*Madhu Ambat*) ஒரு இந்திய ஒளிப்பதிவாளர் ஆவார். இந்தியத் திரைத்துறையில் பல்வேறு வகையான படங்களில் பணிபுரிந்துள்ள மிகவும் அனுபவம் வாய்ந்த ஒளிப்பதிவாளர்களில் ஒருவர்.  இவர். *[[அமரம்]]*, *[[அஞ்சலி (திரைப்படம்)|அஞ்சலி]]* மற்றும் *மகரமஞ்சு* போன்ற படங்களில் ஒளிப்பதிவாளராக மிகவும் புகழ் பெற்றவர். தற்போது அவர் தமிழ்நாட்டில் சென்னையில் வசிக்கிறார். சிறந்த ஒளிப்பதிவிற்காக மூன்று முறை தேசியத் திரைப்பட விருதை வென்றிருக்கிறார்.

## தனிப்பட்ட வாழ்க்கை
1949 மார்ச்சு 6 ம் தேதி எர்ணாகுளத்தில் அம்பாட் சுலோச்சனா மற்றும் பேராசிரியர் கே. பாக்யநாத் ஆகியோருக்கு மகனாகப் பிறந்தார். இவர் அம்பாட் சிவராம மேனனின் பேரன் ஆவார். 1973 ல், பூனா  திரைப்பட நிறுவனத்தில் பட்டப்படிப்பை முடித்து அதில் தங்கப்பதக்கத்தை பெற்றுள்ளார்.

மதுவின் தந்தை, கே. பாக்யநாத் ஆங்கிலப் பேராசிரியரும் ஒரு *மாஜிக்* கலைஞரும். ஒரு தன்னார்வப் புகைப்படக் கலைஞரும் ஆவார். மது இந்திய தொழில்நுட்ப நிறுவனத்திற்கும், அதே நேரத்தில் புனே திரைப்பட நிறுவனத்திற்கும்  தேர்ந்தெடுக்கப்பட்டார்.  உறவினர்களிடமிருந்து எல்லா தடைகளும் இருந்தபோதிலும், மதுவின் பெற்றோர் அவரை திரைப்பட நிறுவனத்தில் சேர அனுமதியளித்தனர், மேலும் அவர் தனது பெற்றோரின் நம்பிக்கையை அந்த நிறுவனத்தில் தங்க பதக்கம் வென்றதன் மூலம் தக்க வைத்துக் கொண்டார். இவை அனைத்தும் மது ஒளிப்பதிவாளராக உதவியது. பிரபல இயக்குனரான ராமு கரியத்தின் ஆவணப்படத்துடன் தனது வாழ்க்கையைத் துவக்கிய மது, 120 க்கும் மேற்பட்ட படங்களுக்கு ஒளிப்பதிவு செய்துள்ளார். புகழ்பெற்ற நடிகையும், நடன கலைஞரானமான விதுபுலா அவரது இளைய சகோதரிஆவார் .

## தொழில்
பூனா  திரைப்பட நிறுவனத்தில் பட்டம் பெற்ற பிறகு, 1973 ஆம் ஆண்டில் நடிகர் ராமு கரியத்தின் ஆவணப்படம் ஒன்றை படமெடுத்தார். 35 ஆண்டுகளுக்கும் மேலான ஒரு தொழில் வாழ்க்கையில், அவர் பல விருதுகளை வென்ற, பல குறிப்பிடத்தக்கத் திரைப்படங்களுக்கான ஒளிப்பதிவாளர் ஆவார். அம்பாட், "ஃபண்டாஷியா மையம் என்ற திரைக்கான ஆராய்ச்சி மற்றும் மேம்பாட்டு மையம்" என்ற ஒரு இலாப நோக்கற்ற ஆராய்ச்சி நிறுவனத்திற்குத் தலைமை வகித்தார். புதிதாகத் தொடங்கப்பட்ட இந்நிறுவனம் திரைத்துறையில் ஆராய்ச்சிக்கான ஒரு சூழ்நிலையை ஏற்படுத்தித் தருவதோடு, திரைப்படக் கலாசாரத்தைப் பரப்பவும் முயல்கிறது. 2003 ஆம் ஆண்டில், அவர் *1: 1.6 ஓடே டு லாஸ்ட் லவ்*, படத்தில் இயக்குநராக அறிமுகமானார்.

## விருதுகள்

; தேசிய திரைப்பட விருதுகள்

* 1984: சிறந்த ஒளிப்பதிவு - *[[ஆதி சங்கரர்|ஆதி சங்கராச்சாரி]]* (சமஸ்கிருதம்) 
* 2006: சிறந்த ஒளிப்பதிவு - *[[சிருங்காரம்]]* (தமிழ்) 
* 2010: சிறந்த ஒளிப்பதிவு - *[[ஆதாமிண்டெ மகன் அபூ|ஆதமிண்டெ மகன் அபு]]* (மலையாளம்) 

; கேரள மாநில திரைப்பட விருதுகள்

* 1978: *அஸ்வத்தாமா* , *சூர்யண்டே மரணம்* மற்றும் *யாரோ ஓரல்* 
* 1987: *புருஷார்தம்* , *சுவாதி திருநாள்* 
* 1990: *[[அமரம்]]* 
* 2018: *பாணி* , *மற்றும் ஆஸ்கார் கோஸ் டூ*

; நந்தி விருதுகள்

* 2002: *ஹிருதயாஞ்சலி*

; தென்னிந்திய சர்வதேச திரைப்பட விருதுகள்

* 2012: சிறந்த ஒளிப்பதிவாளர் SIIMA விருது - *மகரமஞ்சு*

; ஆசியத் திரைப்பட விருதுகள்

* 2012: சிறந்த ஒளிப்பதிவாளர் - *[[ஆதாமிண்டெ மகன் அபூ|ஆதமிண்டெ மகன் அபு]]*  
* 2013 - ஆசியாவிஷன் விருதுகள் - சிறந்த ஒளிப்பதிவாளர் 

## குறிப்புகள்

பகுப்பு:மலையாளத் திரைப்பட இயக்குநர்கள்
பகுப்பு:தமிழ்த் திரைப்பட ஒளிப்பதிவாளர்கள்
பகுப்பு:1949 பிறப்புகள்
பகுப்பு:கேரள மாநில திரைப்பட விருது வென்றவர்கள்
பகுப்பு:வாழும் மக்கள்
பகுப்பு:தேசிய திரைப்பட விருது வென்றவர்கள்
தர்மபத்தினி (1941 தெலுங்கு திரைப்படம்)

**தர்மபத்தினி** (***Dharmapatni***) பி. புள்ளையா இயக்கத்தில், 1941 ஆம் ஆண்டு வெளிவந்த இந்தியத் தெலுங்குத் திரைப்படமாகும். பி. புள்ளையா தயாரிப்பில், திமிர் பரன் மற்றும் அனாசாஹிப் மணிகர் இசை அமைப்பில், 10 ஜனவரி 1941 ஆம் தேதி வெளியானது. பானுமதி, பி. சாந்தகுமாரி, ஹேமலதா, அக்கினேனி நாகேஸ்வர ராவ் மற்றும் பலர் நடித்துள்ளனர். பிரபல நடிகர் அக்கினேனி நாகேஸ்வர ராவ் தனது 17ஆம் வயதில் அறிமுகமான முதல் திரைப்படமாகும். அலூரி சக்ரபாணி அவர்களுக்கும் இது முதல் படமாகும்.

## நடிகர்கள்
பானுமதி, பி. சாந்தகுமாரி, ஹேமலதா, அக்கினேனி நாகேஸ்வர ராவ், ஹனுமந்த ராவ், ரல்லபண்டி குடும்ப ராவ், ஆச்சாரி, ஆதிநாராயணா, ராஜு, சலபதி ராவ், நரிமணி, சுஷீலா, மாஸ்டர் குமார், பேபி லட்சுமி.

## கதைச்சுருக்கம்
ஐந்து வயதான ராதாவின் தாய் இறக்கும் தருவாயில் ராதாவை பார்த்துக்கொள்ளுமாறு தேவதாசி ஸ்ரீதேவியிடம் ஒப்படைக்கிறார். ஒரு குடும்பப்பெண்ணின் அனைத்து நல்லொழுக்கங்களை ஸ்ரீதேவி ராதாவிற்கு கற்றுக்கொடுக்கிறாள். பள்ளியில் பயிலும் ராதா, மோகன் என்ற மாணவனுடன் நட்பு ஏற்பட்டு, நாளடைவில் அது காதலாக மலர்ந்தது. ஒரு கோவிலில் இறைவனுக்கு முன்னால், ராதா தான் தன் மனைவி என்று சத்தியம் செய்கிறான் மோகன். ஒழுக்கமற்ற ஆனந்த ராவ், மோகனின் காதலை அவனின் தந்தையிடம் சொல்லிவிடுகிறார். அதன் பின்னர், பணக்கார குடும்பத்தை சேர்த்து உமாவை திருமணம் செய்யுமாறு மோகனின் தந்தை அவனை வற்புறுத்தினார். ராதாவை பற்றி தெரியவந்த உமா, மோகனை விட்டு விலகிவிடுகிறாள். ஆனந்த ராவால் பாதிக்கப்பட்ட லீலா, உமாவை காப்பாற்றுகிறாள். அதனால், லீலாவை ராவ் கொல்ல, பழி மோகன் மேல் விழுகிறது. மோகன் தப்பித்தானா? ராதா-மோகன் காதலுக்கு என்னவானது போன்ற கேள்விகளுக்கு விடை காணுதலே மீதிக் கதையாகும்.

## ஒலிப்பதிவு
இந்தத் திரைப்படத்தின் பின்னணி மற்றும் பாடல்களின் இசையை அமைத்தவர்கள் திமிர் பரன் மற்றும் அனாசாஹிப் மணிகர் ஆவர்.  கோபாலம் மற்றும் லக்ஷ்மிகாந்தம் ஆகியோர் படத்தின் பாடல் ஆசிரியர்கள் ஆவர்.

## தயாரிப்பு
எழுத்தாளர் விஷ்ணு சங்கரம் எழுதிய கதைகளை அடிப்படையாகக் கொண்டு எடுக்கபட்ட படமாகும். கதாநாயகன் ஹனுமந்த் ராவ், பிரபல நாடக நடிகர் உப்புலுரி சஞ்சீவ ராவ் அவர்களின் மகன் ஆவார். அனாசாஹிப் இசை அமைத்த ஒரே தெலுங்கு படம் இதுவாகும்.

## மேற்கோள்கள்
 

## வெளி இணைப்புகள்
* https://www.imdb.com/title/tt0255924/

பகுப்பு:1941 திரைப்படங்கள்
பகுப்பு:இந்தியத் தெலுங்குத் திரைப்படங்கள்
சென்னை சிறுத்தைகள்

**சென்னை சிறுத்தைகள்** *(Chennai Cheetahs)* இந்தியாவில் தமிழ்நாட்டின் சென்னையைச் சேர்ந்த உலக வளைதடிப் பந்தாட்டத் தொடர் விளையாடும் வளைதடிப் பந்தாட்ட அணியாகும். இது சென்னை *ஸ்போர்ட்ஸ் ஆர்கனைசர்ஸ் பிரைவேட் லிமிடெட்* (*சிஎஸ்ஓ*) என்ற நிறுவனத்திற்குச் சொந்தமான ஆணியாகும், ஆஸ்திரேலியரான *பிரெண்ட் லிவர்மோர்* தலைமையில் *ஸ்பானியரான ஜோஸ் பிராசாவால்* பயிற்றுவிக்கப்பட்டது. அணியின் சொந்த மைதானம் என்பது  சென்னையில் மாநகரத் தலைவர் ராதாகிருஷ்ணன் மைதானமாகும் .

## உரிமையாளர்
சென்னை விளையாட்டு அமைப்பாளர்களின் (*CSO*) குழுவினருக்கு சொந்தமானது, *ஜூபிளி கிரானைட்* உரிமையாளரான எல். டி. நன்வானி என்பவர் இதன் தலைவராக உள்ளார். அணியின் ஒப்பந்த நிதி விவரங்கள் வெளிப்படுத்தப்படவில்லை என்றாலும், அணியின் உரிமைக்காக அவர்கள் முதலீடு செய்யப்பட்டத் தொகை 15 ஆண்டுகளுக்கு இந்திய ரூபாயில் 120-140 மில்லியன் எனத் தரவுகளின் அடிப்படையில் தெரிகிறது.

## அணித்தலைவர்
ஆஸ்திரேலியரான *பிரெண்ட் லிவர்மோர்*  2004 ஒலிம்பிக் போட்டியில் குராபுராஸ் உடன் தங்கப் பதக்கத்தை வென்றார், ஆனால் 2008 பெய்ஜிங் ஒலிம்பிக் போட்டிகளில் இவரது அணிமூன்றவது இடத்திற்கே வரமுடிந்தது. நிம்பஸ் ஸ்போர்ட் உடன் இந்திய வளைதடிப்பந்தாட்டக் கூட்டமைப்பு இணைந்து நடத்திய வளைதடிப் பந்தாட்ட உலகத் தொடரில் *பிரெண்ட் லிவர்மோர்* சென்னை சிறுத்தை அணியின் தலைவரானார்.

## அணியின் பயிற்சியாளர்
*ஜோஸ் பிராசா ஸ்பெயினைச் சேர்ந்த ஒரு வளைதடிப் பந்தாட்ட பயிற்சியாளர் ஆவார். [[இந்திய தேசிய வளைதடிப் பந்தாட்ட அணி|இந்திய தேசிய வளைதடிப் பந்தாட்ட அணிக்கு]] 2009 களில் பயிற்சியாளாராக இருந்துள்ளார். 2010இல் [[குவாங்சௌ|குவாங்சௌவில்]] நடந்த [[ஆசிய விளையாட்டுப் போட்டிகள்|ஆசிய விளையாட்டுப் போட்டிகளிலும்]] பயிற்சியாளாராக இருந்துள்ளார்.

== அணி கீதம் ==
இந்த அணியின் பாடலுக்கு தமிழ்ப் பின்னணிப் பாடகர் [[ஸ்ரீநிவாஸ் (பாடகர்)|ஸ்ரீனிவாஸ்]] இசையமைப்பாளராக இருந்தார். பாடல் இசைக்கு கிருஷ்ணா சேத்தன் மற்றும் கவிய வர்மன் ஆகியோர் எழுதியிருந்தனர். சுசித் சுரேஸன், ஆனந்த அரவிந்தாக்சன் மற்றும் நிவாஸ் ஆகியோர் பாடியுள்ளனர்.

== குழு அமைப்பு ==
ஆஸ்திரேலிய நடுநிலை வீரர் *பிரெண்ட் லிவர்மோர்* தலைமையில் முன்னாள் இந்திய பயிற்சியாளர் *ஜோஸ் பிராசா'' பயிற்சியாளராக இந்த அணி நிர்வகிக்கப்படுகிறது. 

## செயல்திறன்

## குறிப்புகள்

பகுப்பு:இந்தியாவில் வளைதடிப் பந்தாட்டம்
கௌரி கான்

**கௌரி காளி கான்** (*Gauri Kali Khan*) (பிறப்பு 8 அக்டோபர் 1970), ஒரு திரைப்படத் தயாரிப்பாளர் மற்றும் உட்புற வடிவமைப்பாளர். இவர் முகேஷ் அம்பானி, பாலிவுட் பிரபலங்கள் கரண் ஜோஹர்  , ஜாக்குலின் பெர்னாண்டஸ்  மற்றும் சிதார்த் மல்ஹோத்ரா போன்றவர்களுக்கு உட்புற வடிவமைப்பு செய்து கொடுத்துள்ளார் . *ரெட் சில்லிஸ் எண்டெர்டெயின்மென்ட்* என்னும் திரைப்படத் தயாரிப்பு நிறுவனர் மற்றும் அதன் துணை நிறுவனங்களின் இணை-நிறுவனர் மற்றும் இணைத் தலைவராக செயல்படுகிறார்.  2018 ஆம் ஆண்டில், ஃபார்ச்சூன் இதழின் "உலகின் 50 சக்தி வாய்ந்த பெண்கள்" என்ற பட்டியலில் கௌரியின் பெயர் இடம் பெற்றது.

## ஆரம்ப வாழ்க்கை
கௌரி தில்லியில், பஞ்சாபி இந்து மத பிராமணப் பெற்றோர்களான சவிதா மற்றும் கர்னல் ரமேஷ் சந்திர சிப்பர் அகியோருக்கு மகளாகப் பிறந்தார்.  லொரேட்டோ கான்வெண்ட் பள்ளியில் தனது பள்ளிக்கல்வியை நிறைவு செய்தார். தில்லி மாடர்ன் ஸ்கூலில் இருந்து பன்னிரண்டாவது நிறைவு பெற்றார்; லேடி ஸ்ரீ ராம் மகளீர் கல்லூரியில் இளங்கலை பட்டம் பெற்றார் .  அவர் நேஷனல் இன்ஸ்டிடியூட் ஆப் ஃபேஷன் டெக்னாலஜியில்  6 மாத கால ஆடை வடிவமைப்பு படிப்பை முடித்து , தனது தந்தையின் ஆடை வியாபாரத்தால் தையல் கற்றுக்கொண்டார். 
[இடது|thumb| கௌரி கான் தனது கணவர் [சாருக் கான் உடன் 2012 இல் ]]
thumb|2017 ஆம் ஆண்டில் தனது மகள் சுஹானா கானுடன் ஒரு நிகழ்ச்சியில் கௌரி.

## தனிப்பட்ட வாழ்க்கை
சாருக் கானை 1984 ஆம் ஆண்டில் தில்லி நகரில் கௌரி முதல் முறையாக சந்தித்தார். அப்பொழுது சாருக் கான் பாலிவுட்டில் நடிக்கத் துவங்கவில்லை. ஆறு வருட காலம் காதலித்த பின்பு இவர்கள் 1991 ஆம் ஆண்டு அக்டோபர் மாதம் 25 ஆம் தேதி இந்து முறைப்படி திருமணம் செய்து கொண்டனர்.

## குறிப்புகள்


## வெளி இணைப்புகள்

* 

பகுப்பு:பஞ்சாப் நபர்கள்
பகுப்பு:வாழும் மக்கள்
பகுப்பு:1970 பிறப்புகள்
கோயம்பேடு மொத்த சந்தை வளாகம்

right|thumb|225px|சந்தையின் நுழைவாயில்
வலது|thumb|225x225px| கோயம்பேடு சந்தை ஒரு பார்வை
**கோயம்பேடு மொத்த விற்பனை சந்தை வளாகம்** (*Koyambedu Wholesale Market Complex*) சென்னை கோயம்பேட்டில் அமைந்துள்ள அழியக்கூடிய சரக்குகள் விற்பனை வளாகங்களுள் ஒன்றாகும். மேலும், 295 ஏக்கர் பரப்பளவு கொண்ட ஆசியாவின் மிகப்பெரிய ஒரு சந்தை வளாகமாகும். 1996 இல் திறக்கப்பட்ட இந்த வளாகத்தில் 1,000 மொத்த விற்பனை கடைகள்  2,000 சில்லறை கடைகள் உட்பட சுமார் 3,100 கடைகள் உள்ளன. இவற்றுள் 850 பழக் கடைகள் உள்ளது. இது  பூந்தமல்லி நெடுஞ்சாலையிலிருந்து  நெசப்பாக்கம் சாலை வரை அமைந்துள்ள ஒரு கட்டிடமாகும். முதலாம் கட்டிடத்தில், உடனே அழியக்கூடிய ஒட்டுமொத்த சந்தை 3,194 கடைகளுடன் 70 ஏக்கர் பரப்பளவில் அமைந்துள்ளது. இது காய்கறிகளுக்கான இரண்டு பகுதிகள், பழம் மற்றும் மலர் கடைகள் அடங்கிய கட்டிடமாகும். இரண்டாம் கட்டிடத்தில், துணிச் சந்தை  கோயம்பேடு ஜவுளிச் சந்தை மற்றும் மூன்றாம் கட்டிடத்தில், ஒரு உணவு தானியச் சந்தை சென்னை மெட்ரோபொலிட்டன் டெவலப்மெண்ட் ஆணையம் (CMDA),இந்தியாவின் மொத்த உணவு தானியங்கள் சந்தை அபிவிருத்தி போன்றவைகள் இவ்வளாகத்தில் உருவாக்க திட்டமிடப்பட்டுள்ளது.

கோயம்பேடு  தீயணைப்பு நிலையத்தின் அருகே சென்னை பெருநகர வளர்ச்சிக் கழகத்திற்குச் சொந்தமான ஏழு முதல் எட்டு ஏக்கர் நிலப்பரப்பில் உணவு தானிய சந்தையை நிர்மாணிக்க திட்டமிடப்பட்டுள்ளது.

இரவு10 மணி முதல் காலை 10 மணி வரை செயல்படும் மொத்த சந்தையிலும், காலை 10 மணி முதல் மாலை 10 மணி வரை செயல்படும் சில்லறை சந்தையிலும், 1,00,000  பேர் வருகின்றனர் மற்றும் 500 முதல் 600 வாகனங்கள் ஒவ்வொரு நாளும் வருகிறது.

## வண்டிகள் நிறுத்துமிடம்
2013 ஏப்ரல் 5 ஆம் தேதி,  சென்னை பெருநகர வளர்ச்சிக் கழகத்தால் திறக்கப்பட்டுள்ள உயிர்மெய் ஆலைக்கு அருகிலுள்ள 7.46 ஏக்கர் பரப்பளவில் திறந்தவெளியில் அமைந்துள்ளது.  இதில் எந்த நேரத்திலும் 400 கனரக வாகனங்களை நிறுத்தி வைக்கலாம்.

## போக்குவரத்து
கோயம்பேடு சந்தை பேருந்து மற்றும் இரயில் போக்குவரத்து மூலம் நன்கு இணைக்கப்பட்டுள்ளது.

## குறிப்புகள்

பகுப்பு:வணிக வளாகங்கள்
பகுப்பு:சென்னையின் பொருளாதாரம்
தாவரக்கரை

**தாவரக்கரை** ( Thavarakarai) என்பது இந்தியாவின்,  தமிழ்நாடு மாநிலம், கிருட்டிணகிரி மாவட்டம், தேன்கனிக்கோட்டை வட்டத்துக்கு உட்பட்ட  ஒரு வருவாய் கிராமம் ஆகும். இந்த ஊரானது தாவரக்கரை ஊராட்சிக்கு உட்பட்டது.
## மக்கள் வகைப்பாடு
இந்த ஊரானது மாவட்டத்தின் தலைநகரான கிருஷ்ணகிரியில் இருந்து 75 கிலோமீட்டர் தொலைவிலும், தேன்கனிக்கோட்டையில் சென்னையில் 4 கிலோமீட்டர் தொலைவிலும் உள்ளது. 2011 இந்திய மக்கள்தொகைக் கணக்கெடுப்பின்படி இக்கிராமத்தில் 541  வீடுகள் உள்ளன. கிராமத்தின் மொத்த மக்கள்தொகையானது 2,382 ஆகும். இதில் ஆண்கள் எண்ணிக்கை 1,247, பெண்களின் எண்ணிக்கை 1,135 என உள்ளது.

## ஊரில் உள்ள கோயில்கள்
*தாவரக்கரை அனுமந்தராயசாமி கோயில்
## மேற்கோள்கள்

பகுப்பு:கிருஷ்ணகிரி மாவட்டத்திலுள்ள கிராமங்கள்
சி. எஸ். சேஷாத்திரி

**சி. எஸ். சேஷாத்ரி** (எப்.ஆர்.எஸ்) (C. S. Seshadri), பெப்ரவரி 29, 1932இல் பிறந்த) ஒரு இந்திய கணிதவியலாளர் ஆவார். இவர் சென்னை கணிதவியல் கழகத்தின் நிறுவனர் மற்றும் *ஓய்வு பெற்ற இயக்குநர்* ஆவார். மற்றும் இயற்கணித வடிவவியலில் இவரது பணிக்காக அறியப்படுகிறார். மேலும், இவரது பங்களிப்பு, *சேஷாத்ரி கான்ஸ்டண்ட்*  என அழைக்கப்படுகிறது.

இவர் 2009 ஆம் ஆண்டில் நாட்டின் மூன்றாவது உயர்ந்த குடிமகன் விருதான. பத்ம பூஷணைப் பெற்றார்,

## பட்டங்கள் மற்றும் பதிவுகள்
அவர் 1953 இல் சென்னை பல்கலைக்கழகத்தில் கணிதத்தில் ரெசின் மற்றும் எஸ். நாராயணன் போன்றோரின் வழிகாட்டுதலில் பி.ஏ. (ஹானர்ஸ்) பட்டம் பெற்றார்.  அவர் தனது முனைவர் பட்டத்தை  1958 ஆம் ஆண்டு பாம்பே பல்கலைக்கழகத்தில் கே. சந்திரசேகரனின் மேற்பார்வையில் பெற்றார்.  1971 ஆம் ஆண்டில் இந்திய அகாதமி ஆஃப் சயின்ஸின் உறுப்பினராகத் தேர்ந்தெடுக்கப்பட்டார்.

1953 முதல் 1984 வரை மும்பையில் உள்ள டாட்டா அடிப்படை ஆராய்ச்சிக் கழகத்தின் (டி.ஐ.எப்.ஆர்)  கணித பாடத்திட்டத்தில் சேஷாத்ரி ஒரு ஆராய்ச்சி பேராசிரியராக தொடங்கி ஒரு மூத்த பேராசிரியராக உயர்ந்தார்.  1984 முதல் 1989 வரை, சென்னை நகரில் உள்ள  கணித அறிவியல் கழகத்தில் (ஐ.எம்.எஸ்.சி.)  பணியாற்றினார்.  1989 முதல் 2010 வரை, சென்னை கணிதவியல் கழகத்தின் நிறுவன இயக்குநராகப் பணியாற்றினார்.  டிசம்பர் 2010 இல் சென்னை கணிதவியல் நிறுவனத்தின் இயக்குநர் பதவியிலிருந்து  அவர் விலகினார்.  2011 ஜனவரி 1 முதல் சென்னை கணிதவியல் கழகத்தின் ஓய்வு பெற்ற இயக்குநராக  இருக்கிறார்.

## ஆராய்ச்சி வேலை
சேஷாத்ரியின் முக்கிய வேலை இயற்கணித வடிவியல் ஆகும் .  அவர்  எம்.எஸ். நரசிம்மனுடன்  சேர்ந்து கண்டுபிடித்த ஒற்றை திசையன் அம்சங்கள் மற்றும் நரசிம்மன்-சேஷாத்ரி தேற்றம் இயற்கணித வடிவியல் துறையில் தாக்கத்தை  ஏற்படுத்தியிருக்கிறது. அவரது படைப்புக்களான ஜியோமெட்ரிக் பன்மையாக்கல் தியரி மற்றும் ஸ்க்யுபர்ட் வகைகள் குறித்த அவரது பணி, குறிப்பாக அவரது நிலையான ஒற்றை கோட்பாட்டின் அறிமுகம், பரவலாக அங்கீகரிக்கப்பட்டுள்ளது.  சேஷாத்ரி பங்களிப்புகளில்,இந்தியாவில் கணிதம் குறித்த ஆய்வுக்காக சென்னை கணிதவியல் கழகத்தை, உருவாக்கியது மிக முக்கியமாக கருதப்படுகிறது.

## குறிப்புகள்

பகுப்பு:தமிழ் கணிதவியலாளர்கள்
பகுப்பு:1932 பிறப்புகள்
பகுப்பு:தமிழறிஞர்கள்
பகுப்பு:வாழும் மக்கள்
மெட்ராஸ் படகு விடுதி

**சென்னை படகு விடுதி** (Madras Boat Club) இந்தியாவின் தென்பகுதியில் ஒரு வரலாற்று முக்கியத்துவம் வாய்ந்த நகரமான சென்னை நகரில் அமைந்துள்ள பழமையான படகு மையங்களில் ஒன்றாகும்.

## பின்னணி
ஆங்கிலேயர்களின் சிறு குழுவொன்று மெட்ராஸில் (தற்போது சென்னை என்று அழைக்கப்படுகிறது) 1867 இல் இந்த விடுதியை நிறுவினார்கள்.  இவ்விடுதி முதலில் எண்ணூரில் துவங்கப்பட்டதென பதிவுகளும் உள்ளன, மற்றும் படகோட்டும் வழிகாட்டி ஒருவருடன் சில ஆங்கிலேயர்கள் பயணிப்பது போல படங்கள் இன்னமும் விடுதியின் காப்பகங்களில் கிடைக்கின்றன.  இங்கிலாந்தின் ஒரு சில படகோட்டும் மாலுமிகள் இதில் ஈடுபாடு கொண்டு, விடுதி அமைப்பதற்கான யோசனை ஒன்றை உருவாக்கினர்.

பின்னர், 1892 ஆம் ஆண்டில், விடுதி அடையார் ஆற்றின் கரையில் அதன் தற்போதைய இடத்திற்கு மாற்றப்பட்டது.  1874-75 ஆம் ஆண்டில் ஏறக்குறைய 32 படகோட்டும் உறுப்பினர்கள் மற்றும் 24 மற்ற உறுப்பினர்கள் இருந்ததாக விடுதியின் முந்தைய பதிவுகள் தெரிவிக்கின்றன.

1898 ஆம் ஆண்டில், பித்தளைப் பொத்தான்கள் மற்றும் விடுதி *மோனோகிராம்* அடங்கிய அடர்ந்த நீல நிற அங்கி அப்போதைய குழுவால் ஏற்றுக்கொள்ளப்பட்டது.  இது அசல் வடிவமைப்பில் மாற்றம் இல்லாமல் இன்றும் பயன்படுத்தப்படுகிறது.  சர்வதேச அளவிலான படகோட்டப் போட்டிகள் அந்த ஆண்டுகளில் மிகவும் வழக்கமாக நடத்தப்பட்டன, மேலும் அந்த விளையாட்டானது பரவலான செய்தி ஊடகத்தின் வழியே வெளிவந்தது.  ஆரம்பப் பதிவுகளில் பெரும்பாலும் எஃப். ஹெச்.  வில்சன் என்பவர் அதிக போட்டிகளில் கலந்து கொண்டது தெரிய வ்ருகிறது. அவரது நுரையீரல் வலிமையே இதற்குக் காரணம்.

பகுப்பு:Coordinates on Wikidata
பகுப்பு:சென்னை
பகுப்பு:சென்னைக் கட்டிடங்கள்
பகுப்பு:சென்னையில் சுற்றுலாத்துறை
சென்னையில் வியாபாரம்

தென்னிந்தியாவின் முக்கிய சில்லறை விற்பனை மற்றும் வியாபார மையமாக சென்னை உள்ளது. அதன் புறநகர்ப் பகுதிகளில் சில பிரத்யேக வியாபாரத் தளங்களாக சேவை செய்கின்றன.  பதினேழாம் நூற்றாண்டில் நகரத்தை உருவாக்கியதில் இருந்து,  நகரின் பிரதான வர்த்தக மையத்தில் ஜார்ஜ் டவுனும் ஒன்றாகும்.  எனினும், பல நூற்றாண்டுகள் கடந்து, நகரத்தின் மத்திய வர்த்தக மையமானது புனித ஜார்ஜ் கோட்டையிலிருந்து தெற்கு நோக்கி நகர்ந்து, தற்போதுள்ள அண்ணா மேம்பாலம்   நோக்கி நகர்கிறது. தியாகராய நகர் சில்லறை வணிகத்தில் முக்கிய இடத்தில் உள்ளது. இந்தியாவின் மிகப்பெரிய வியாபாரத் தளமாக சென்னை அமைந்துள்ளது. "கன்னாட் பிளேஸ், புதுதில்லி" அல்லது "இணைப்புச் சாலை, மும்பை" ஆகியவற்றின் வருவாயை விடவும் இருமடங்கில் இது அதிகமாக உள்ளது.

## வரலாறு
பத்தொன்பதாம் நூற்றாண்டின் முடிவில், சென்னையின் ஜார்ஜ் டவுன் பகுதிகளில் முதல் பட்டுச்சேலை கடைகள் தோன்றின.  இந்தக் கடைகள் 1915இல், புதிய கடைகள் திறக்கப்படும் வரை பிரபலமாக இருந்தன. சிந்தாதிரிப்பேட்டை அருகில் புதிய கடைகள் திறக்கப்பட்டதைத் தொடர்ந்து திருவல்லிக்கேணி பார்த்தசாரதி கோவில்  அருகிலும் புதிய கடைகள் உருவாயின, பின்வரும் ஆண்டுகளில். 1930களின் பிற்பகுதியில், மயிலாப்பூர் கபாலீஸ்வரர் ஆலயத்திற்கு அருகே இதே போன்ற கடைகள் திறக்கப்பட்டன. இந்த நேரத்தில், 1923 ஆம் ஆண்டில் மாம்பலத்தை அடுத்த   தியாகராயர் நகர் விரிவாக்கம் ஆனது. 1911 ஆம் ஆண்டில்  எழும்பூரில் இருந்து காஞ்சிபுரம் வரை புறநகர் இரயில் பாதை அமைத்து மாம்பலத்தில் ஒரு புகை வண்டி நிலையம் ஏற்படுத்தப்பட்டது. 1950களில், துணிக் கடைகள் தியாகராயர் நகரில் தோன்றின. விரைவிலேயே அங்கு நகைக் கடைகளும் திறக்கப்பட்டன.

## சில்லறை வணிகம்
தென்னிந்திய பிராந்தியத்தில் மிக முக்கியமான தங்கச் சந்தையாக சென்னை உள்ளது. இது மொத்த தேசிய உற்பத்தியில் 45 சதவிகிதமான 800 டன்  ஆகும். தியாகராயர் நகரில் 70 முதல் 80% தங்கம் விற்பனை செய்யப்படுகிறது.

2012 ஆம் ஆண்டு *குஷ்மேன் & வேக்ஃபீல்ட்* அறிக்கையின்படி *உலகின் முக்கிய வீதிகளின் வியாபாரத்தில்* , நுங்கம்பாக்கத்தின் *காதர் நவாஸ் கான்* சாலை, முதல் 10 இடங்களில் இருந்தது. இது, 2009 ஆம் ஆண்டில், 36.7% அதிகரிக்கப்பட்டுள்ளது.

### குறிப்பிடத்தக்க வியாபாரத் தளங்கள்

## குறிப்புகள்

பகுப்பு:சென்னையின் பொருளாதாரம்
மதுரை என். கிருஷ்ணன்

**மதுரை நாராயணன் கிருஷ்ணன்** (Madurai N. Krishnan) (1928-2005) ஒரு இந்திய இசைக்கலைஞராக இருந்தார். இவர் கர்நாடக இசையில் தேர்ச்சி பெற்றவர். இவர், இசையின்  மூன்று அம்சங்களான  பாடல்களைப் பாடுவது, பாடல்களை எழுதுவது, மற்றும் இசையமைத்தல் போன்றவற்றில் சிறந்து விளங்கினார். 1992 இல், நான்காவது மிக உயரிய சிவிலியன் விருதான பத்மஸ்ரீ விருது,  இந்திய அரசால் அவருக்கு வழங்கப்பட்டது. மற்றும் அதைத் தொடர்ந்து 2003இல், மூன்றாவது மிக உயரிய சிவிலியன் விருதான பத்ம பூசண்  விருது வழங்கப்பட்டது.  மேலும், அவர் சங்கீத நாடக அகாதமி விருது , யுனெஸ்கோ விருது மற்றும் கலைமாமணி விருதினைப் பெற்றவராவார்.

## சுயசரிதை
மதுரை என் கிருஷ்ணன் அக்டோபர் 31, 1928 இல் தென் இந்திய மாநிலமானதமிழ்நாட்டிலுள்ள   மதுரையில் பிறந்தார். இவரின் தந்தை நாராயண ஐயங்கார், ஒரு ஹரிகதா சொற்பொழிவாளர் மற்றும் சமஸ்கிருதப் பண்டிதராவார். இசைக்கலைஞர்கள் குடும்பத்தில் பிறந்த இவரின்   அண்ணன் மதுரை என். ஸ்ரீனிவாச ஐயங்கார், நன்கு அறியப்பட்ட வயலின் கலைஞர் ஆவார். மற்றும் புகழ்பெற்ற இசைக்கலைஞர்களான அரியக்குடி ராமானுஜ ஐயங்கார் மற்றும் ராமநாதபுரம் பூச்சி சீனிவாச ஐயங்கார் ஆகியோர் இவரின் உறவினர்கள் ஆவார்கள்.  இவர், தனது ஆரம்பகால இசை பயிற்சியினை தந்தை மற்றும் மூத்த சகோதரரிடமிருந்து பெற்றுக்கொண்டார். பின்னர், காரைக்குடி தமிழ் இசைப் பள்ளியில் முறையாகப்  பயிற்சி பெற்றார்.  பின்னர், அரியக்குடி வித்துவானிடம், 18 ஆண்டுகள் குருகுல வழியில் , மெலவூரில் தங்கியிருந்து,  இசையைக் கற்றுக்கொண்டார். புகழ்பெற்ற இசைக்கலைஞர்களான பாலக்காடு டி. எஸ். மணி ஐயர் மற்றும் வேலூர் ஜி. ராமபத்ரன் ஆகியோருடன் இணைந்து  திருப்பதியில்  முதன்முறையாகப் பாடினார்.

கிருஷ்ணன், நடனங்களுக்காகவும், மற்றும்,  திருப்பாவை , நாலாயிர திவ்ய பிரபந்தம் மற்றும் திருவாசகம் போன்ற இலக்கிய படைப்புகளுக்காகவும் இசையமைத்திருக்கிறார். மூன்று அம்சங்களில் அவரது இசைத் திறமை வெளிப்பட்டது. அவை பாடல்கள் பாடுவது, பாடல்கள் எழுதுவது மற்றும் எழுதிய பாடல்களுக்கு இசையமைப்பு செய்வது போன்றவை ஆகும். இந்த மூன்று திறனையும் ஒருங்கே பெற்றதால், அவர் மோனிகர் மற்றும் வாகீயக்காரா என்று அழைக்கப்பட்டார். சுதாகரன் ரகுபதி மற்றும் சித்ரா விஸ்வேஸ்வரன் உள்ளிட்ட பல குறிப்பிடத்தக்க நடன கலைஞர்கள் கிருஷ்ணனின் பாடல்களுக்கு நடனமாடியுள்ளனர். மேலும், அவர் 1965 ஆம் ஆண்டில் சுதாராணி ரகுபதி மற்றும் இவரால் தொடங்கப்பட்ட  *ஸ்ரீ பாரதாலயாவின்* இயக்குனராகவும் பணியாற்றினார்.

2005 ஆம் ஆண்டு அக்டோபர் 9 ம் தேதி, தனது 76வது  வயதில், சென்னை மருத்துவமனையில் , கிருஷ்ணன் இறந்தார். அவர் தன் நான்கு மகள்களின் உதவியோடு வாழ்ந்தார்.

## குறிப்புகள்

பகுப்பு:சங்கீத நாடக அகாதமி விருது பெற்றவர்கள்
பகுப்பு:மதுரை மக்கள்
பகுப்பு:கருநாடக இசைக் கலைஞர்கள்
பகுப்பு:இந்திய இசை அமைப்பாளர்கள்
பகுப்பு:2005 இறப்புகள்
பகுப்பு:1928 பிறப்புகள்
பகுப்பு:கலைமாமணி விருது பெற்றவர்கள்
பகுப்பு:தமிழ்நாட்டுப் பாடகர்கள்
பகுப்பு:பத்மசிறீ விருது பெற்ற கலைத் துறையினர்
பகுப்பு:பத்மசிறீ விருது பெற்ற தமிழர்கள்
பகுப்பு:ஊர்ப் பெயரால் அறியப்படும் மக்கள்
இவன் அவனேதான்

**இவன் அவனேதான்** (***Ivan Avanethan***) பி. ஸ்ரீதர் இயக்கத்தில், 1960 ஆம் ஆண்டு வெளியான இந்தியத் தமிழ்த் திரைப்படமாகும். டி. ஜி. ராஜ் தயாரிப்பில், எம். ரங்கா ராவ் இசை அமைப்பில், 25 மார்ச் 1960 அன்று இப்படம் வெளியானது. உதயகுமார், எஸ். வி. சகஸ்ரநாமம், பண்டரிபாய், கே. சக்ரபாணி, அம்பிகா, தேவிகா மற்றும் பலர் நடித்துள்ளனர்.

## நடிகர்கள்
உதயகுமார், எஸ். வி. சகஸ்ரநாமம், பண்டரிபாய், கே. சக்ரபாணி, அம்பிகா, தேவிகா, ஏ. கே. வீராசாமி, எஸ். என். லட்சுமி, ராஜாமணி, உமா.

## கதைச்சுருக்கம்
படிக்காத கிராம இளைஞன் முத்து. தன் அத்தை மகள் மாலினியை விரும்பி வருகிறான். தந்தை இல்லாத மாலினியை, அவளது தாய் வளர்த்து வருகிறாள். மாலினியின் தாய் படித்து பணம்படைத்தவர் என்பதால், முத்துவை வெறுக்கிறார். லக்ஷ்மியின் கணவன் சுந்தர். சுந்தருக்கு பிரேமா என்ற காதலியும் உண்டு. மாலினியின் அழகிலும் செல்வத்திலும் மயங்கிய சுந்தர், மாலினியை ஒரு சிறந்த மேடை நாடக நடிகையாக ஆக்குவதாக பொய் சொல்கிறான். மாலினியின் செல்வத்தை அடைய நினைக்கும் சுந்தருக்கு முத்து தடையாக அமைகிறான். குணபூஷணம் என்ற ஒரு மனநல மருத்துவர் இருந்தார்.  முத்து, மாலினி, சுந்தர், லட்சுமி, பிரேமா ஆகியோர் அவரிடம் சிகிட்சைக்காக சென்றனர். அவர்களை குணப்படுத்தி, எவ்வாறு அவர்களது பிரச்சனைகளை மருத்துவர் சரி செய்தார் என்பதே மீதிக் கதையாகும்.

## ஒலிப்பதிவு
இப்படத்தின் பின்னணி மற்றும் பாடல்களின் இசையை அமைத்தவர் எம். ரங்கா ராவ் ஆவார். தஞ்சை என். ராமையா தாஸ், எம். எஸ். சுப்பிரமணியம், கலைப்பித்தன், வில்லிபுதன், கோவை சபாபதி ஆகியோர் பாடல் ஆசிரியர்கள் ஆவர். பி. பி. ஸ்ரீனிவாஸ், பி. லீலா, திருச்சி லோகநாதன், எஸ்.சி. கிருஷ்ணன், சீர்காழி கோவிந்தராஜன், எம். எஸ். ராஜேஸ்வரி, எஸ். ஜானகி ஆகியோர் பாட்டுக்களை பாடினர்.

## வரவேற்பு
வணிக ரீதியாக வெற்றிபெற்ற ***இவன் அவன்தான்*** திரைப்படத்தின் ஒளிநாடா இருப்பதாக எங்கும் அறியப்படவில்லை.

## வெளி-இணைப்புகள்

* https://www.imdb.com/title/tt0369593/

## மேற்கோள்கள்

பகுப்பு:1960 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:தேவிகா நடித்த திரைப்படங்கள்
பகுப்பு:பண்டரிபாய் நடித்த தமிழ்த் திரைப்படங்கள்
பகுப்பு:எஸ். வி. சகஸ்ரநாமம் நடித்த திரைப்படங்கள்
தலை எழுத்து

தலை எழுத்து (***Thalai Ezhuthu***) எத்திராஜ் இயக்கத்தில், 2009 ஆம் ஆண்டு வெளியான இந்தியத் தமிழ்த் திரைப்படமாகும். ரிச்சர்ட் ராஜ் தயாரிப்பில், காட்வின் இசை அமைப்பில், 10 ஜூலை 2009 ஆம் தேதி இப்படம் வெளியானது. ரிச்சர்ட் ராஜ், பூஜா காந்தி, மீரா கிருஷ்ணன், பாலா சிங் மற்றும் பலர் நடித்துள்ளனர்.

## நடிகர்கள்
ரிச்சர்ட் ராஜ், பூஜா காந்தி, மீரா கிருஷ்ணன், பாலா சிங், பக்ரு, ராஜ் பி. கண்ணன், ஆர். ஆர். ரெட்டியார், ராகவேஷ், டேனியல் பாஸ்கர், ஸ்ரீலதா, விஜி கண்ணன், மித்ரன், முரளி மோகன், பாபு, மங்களம் குருக்கள்

## கதைச்சுருக்கம்
மென்பொருள் பொறியாளரான ராஜ் (ரிச்சர்ட் ராஜ்) தன் தாயுடன் (மீரா கிருஷ்ணன்) வாழ்ந்து வருகிறான். மாற்றுத்திறனாளிகளுக்கு பயனுறும் வகையில் கருவி ஒன்றை கண்டுபிடிக்கிறான் ராஜ். அந்த கருவியை அபகரிக்க, ஊழல் அரசியல்வாதி ஒருவர் முயற்சி செய்கிறார். அந்நிலையில், பூஜாவை சந்திக்க நேரிட்டு, அவள் வசம் காதலில் விழுகிறான் ராஜ்.

பின்னர், விபத்தில் சிக்கும் ராஜால், பேச இயலாமல் போகிறது. ராஜின் அம்மாவிற்கு மாரடைப்பு ஏற்பட்டு, அவரை காப்பாற்ற ராஜிற்கு பணம் நிறைய தேவைப்படுகிறது. அப்போது, ஒரு மனநல மருத்துவ மனையில் ராஜை சேர்த்துவிட்டு, ராஜின் அந்த கருவியை திருடி, விற்க முயல்கிறாள் பூஜா.

பூஜா ஒரு மனநலம் பாதிக்கப்பட்ட பெண் என்றும், பணத்திற்காக அவள் எதுவும் செய்வாள் என்பதால், அவளை காவல் அதிகாரி கார்த்திக் (சாக்ஷி சிவா) தேடி வருகிறார். பின்னர் என்னவானது என்பதே மீதிக் கதையாகும்.

## தயாரிப்பு
நியூஸிலாந்தில் உணவகம் ஒன்றை நடத்திவரும் வெளிநாடு வாழ் இந்தியரான ரிச்சர்ட் ராஜ் இப்படத்தை தயாரித்து, முக்கிய வேடத்திலும் நடித்துள்ளார். தன் உணவகத்திற்கு வந்த மாற்றுத்திறனாளி மென்பொருள் பொறியாளர் ஒருவர் இப்படம் உருவாவதற்கு உந்துதலாக அமைந்தார். படப்பிடிப்பு போபால் அருகில் நடந்தது. ரிச்சர்ட் ராஜின் தந்தை எத்திராஜ் இப்படத்தை இயக்கினார். சன் தொலைக்காட்சியில் வேலை செய்யும் டோமினிக் சாவியோ ஒளிப்பதிவு செய்தார்.

## ஒலிப்பதிவு
இப்படத்தின் பின்னணி மற்றும் பாடல்களின் இசையை அமைத்தவர் காட்வின் ஆவார். பிரியன் மற்றும் ஜெகன் பாடல் வரிகளை எழுதினர். 6 பாடல்களை கொண்ட ஒலித்தொகுப்பு 2009 ஆம் ஆண்டு வெளியானது.

### பாடல்களின் பட்டியல்

# எத்தனையோ கனவுகள் (சோகம்)
# எத்தனையோ கனவுகள் (ஆனந்தம்)
# மெஸ்மரிசம் செய்யும்
# முதல் முறை
# ஒரு பார்வையிலே 
# பருவக் காற்று

## மேற்கோள்கள்

பகுப்பு:2009 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
ஆர். கனகராஜ்

**ஆர். கனகராஜ்** (*R. Kanagaraj*) என்பவர் இந்திய அரசியல்வாதி மற்றும் தமிழகச் சட்டமன்றத்தின் முன்னாள் உறுப்பினர் ஆவார். இவர் 2016ஆம் ஆண்டில் சூலூர் தொகுதியில் இருந்து அனைத்திந்திய அண்ணா திராவிட முன்னேற்றக் கழக வேட்பாளராக தமிழகச் சட்டமன்றத்திற்குத் தேர்ந்தெடுக்கப்பட்டார். இவர் 2016க்கு முன்னர் ஒன்றிய தலைவராகவும், கோவை மாவட்ட சேர்மனாகவும் இருந்தார். இவர் காமநாயக்கன் பாளையத்தில் வசித்து வந்தார். இவர் மார்ச் 21, 2019 அன்று மாரடைப்பு காரணமாக உயிரிழந்தார்.

## மேற்கோள்கள்

பகுப்பு:கோயம்புத்தூர் மாவட்ட மக்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:14 ஆவது தமிழ்நாடு சட்டமன்ற உறுப்பினர்கள்
பகுப்பு:2019 இறப்புகள்
பகுப்பு:1955 பிறப்புகள்
ஆடாத ஆட்டமெல்லாம்

**ஆடாத ஆட்டமெல்லாம்** (***Aadatha Aattamellam***) ஏ. பி. அழகர் இயக்கத்தில், 2009 ஆம் ஆண்டு வெளிவந்த இந்தியத் தமிழ்த் திரைப்படமாகும் டி. ராதாகிருஷ்ணன் கபிலன் தயாரிப்பில், ஏ.ஆர். ரெஹனா இசை அமைப்பில், 27 மார்ச் 2009 ஆம் தேதி வெளியானது. ரவி கணேஷ்,  பாரதி, ஜென்னி ஜாஸ்மின் மற்றும் பலர் நடித்துள்ள இப்படத்திற்கு ஒளிப்பதிவு செய்தவர் மகி நடேஷ் ஆவார்.

## நடிகர்கள்
பாரதி, ஜென்னி ஜாஸ்மின், மன்சூர் அலி கான், தி. பி. கஜேந்திரன், ரிஷி, ஸ்ரீநாத், மனோகர், குகன் ஷண்முகம், மணிகண்டன், ஸ்ரீனிவாஸ், சித்தார்த், ஷாரி, உஷா எலிசபெத், ஷங்கர், கோபி.

## கதைச்சுருக்கம்
சுதாவும் (ஜென்னி ஜாஸ்மின்) அவளது கணவன் கண்ணனும் (ரிஷி) சேர்ந்து சுதாவின் சகோதரன் அசோக்கை (ரவி கணேஷ்) அவசரமாக மருத்துவமனையில் அனுமதிக்கும் காட்சியிலிருந்து படம் துவங்குகிறது.

ஆதரவில்லாத சுதாவும் அசோக்கும் உடன் பிறந்தவர்கள். அவர்களின் பெற்றோர் கடன் தொல்லையால் தற்கொலை செய்துகொள்ள, அசோக்கை தாய் போல் வளர்த்து வருகிறாள் சுதா. துவக்கத்தில் எரிபொருள் நிரப்புமிடத்தில் வேலை செய்யும் சுதா, படிப்படியாக வளர்ந்து ஒரு வங்கியில் வரவேற்பாளராக பணிபுரிகிறாள். கல்லூரியில் பயிலும் அசோக், கூடைப்பந்து விளையாட்டில் சிறந்து விளங்குகிறான். சக மாணவி திவ்யாவை அசோக் விரும்புகிறான்.

திருமணத்திற்கு பிறகும் தன் தம்பி தன்னுடன் தான் இருப்பான் என்ற நிபந்தனையுடன் கண்ணனை மணக்கிறாள் சுதா. ஆனால், திருமணம் முடிந்தவுடன் நிலைமை தலைகீழாக மாற, அசோக் கல்லூரி விடுதியில் தங்க நேரிடுகிறது. அங்கே அவன் போதை பழக்கத்திற்கு அடைமையாகி, படிப்பிலும் விளையாட்டிலும் நாட்டமில்லாமல் போக, கல்லூரியில் இருந்து வெளியேற்றப்படுகிறான். அவனது போதை பழக்கத்தால், தன் நண்பர்கள், காதலி, சகோதரி ஆகியோரால் நிராகரிக்கப்படுகிறான். அவ்வாறாக ஒரு நாள், தவறதுலாக ஒரு மாடியிலிருந்து கீழே விழுகிறான் அசோக். பின்னர் அசோக்கிற்கு என்னவானது என்பதே மீதிக் கதையாகும்.

## ஒலிப்பதிவு
இப்படத்தின் பின்னணி மற்றும் பாடல்களின் இசையை அமைத்தவர் ஏ.ஆர். ரெஹனா ஆவார்.  கைலாசம் பாலசந்தர், துரை, கானா உலகநாதன், சிந்தாமணி முருகேசன், பாரதி, ஜென்னி ஜாஸ்மின் ஆகியோர் முன்னிலையில், ஐந்து பாடல்களை கொண்ட ஒலித்தொகுப்பு 2009 ஆம் ஆண்டு வெளியானது.

## வரவேற்பு
போதை பழக்கத்தின் விளைவுகளை விளக்கும் இந்தப் படத்தின் கவனக்குறைவாக இயக்கமும், ஒளிப்பதிவும், சுமாரான நடிப்பும் வருத்தமளிப்பதாக விமர்சனம் செய்யப்பட்டது.

## மேற்கோள்கள்

பகுப்பு:2009 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:மன்சூர் அலி கான் நடித்த திரைப்படங்கள்
பிச்சு சாம்பமூர்த்தி

**பிச்சு சாம்பமூர்த்தி** (*Pichu Sambamoorthi*) (1901-1973) ஒரு இந்திய *மியூசிக்காலாஜிஸ்ட்*, எழுத்தாளர் மற்றும்  திருப்பதி ஸ்ரீ வெங்கடேஸ்வரா பல்கலைக்கழகத்தில், இசை பற்றிய ஆய்வு பேராசிரியராகவும் பணிபுரிந்தார். *தென்னிந்திய இசை மற்றும் இசைக்கலைஞர்கள்*, *சிறந்த இசையமைப்பாளர்கள்* , *தென்னிந்திய இசை* , *சுருதி வாத்யங்கள்*  *(ட்ரான்ஸ்*)  மற்றும் *லய வாத்தியங்கள்: காலம் காட்டும் கருவிகள்* போன்ற பலத் தலைப்புகளில் இசை சம்பந்தமான நூல்களை எழுதியுள்ளார்.  1972 ஆம் ஆண்டில் அவர் சென்னை இசை அகாடமியின் சங்கீத கலாநிதி விருது பெற்றார். 1971 ஆம் ஆண்டில்இந்திய அரசு அவருக்கு மூன்றாவது உயர்ந்த குடிமகனுக்கு வழங்கப்படும்  கௌரவமான பத்ம பூஷன் விருது வழங்கியது. 1963 ஆம் ஆண்டு சங்கீத் நாடக அகாடமி கூட்டாளர் விருது பெற்றார்.

## சுயசரிதை
1901 பிப்ரவரி 14 அன்று சென்னை மாகணத்தில் (தற்போது ஆந்திரப் பிரதேசம், குண்டூர் மாவட்டம்), பித்ரகுன்டா என்ற சிறிய ஊரில் பிறந்தார். சாம்பமூர்த்தி பொத்து கிருஷ்ணையா, எம்.  துரைசாமி ஐயர், எஸ். ஏ. இராமசாமி ஐயர் மற்றும் கிருஷ்ணசாமி பாகவதர் போன்ற பல்வேறு ஆசிரியர்களின் கீழ் வாய்ப்பாட்டு மற்றும் வயலின் பயிற்சி பெற்றார்.  அவர் 1928 ஆம் ஆண்டில், இராணி மேரி கல்லூரியில் இசை ஆசிரியராகப் பணியாற்றினார், ஆனால் 1931 இல், ஜெர்மனிக்கு மாற்றினார், *டச்சு அகாடமி* மூலம் நிதி பெறப்பட்டு அகாடமியில் இசை பயிலரங்கில் ஆய்வு செய்தார். பின்னர் இந்தியாவுக்குத் திரும்பி, சென்னை பல்கலைக் கழகத்தில் ஒரு விரிவுரையாளராகவும் பின்னர், இசைப் பயிற்சியாளராகவும் பணியில் சேர்ந்தார். 1961 ஆம் ஆண்டு வரை, சென்னையில் சங்கீத வாத்யாலயாவின் இயக்குநராக சேர்ந்தார். 1964 ஆம் ஆண்டில், திருப்பதி, ஸ்ரீ வெங்கடேஸ்வர பல்கலைக்கழகத்தில் இசைப் பேராசிரியராக நியமிக்கப்பட்டார். 1966 ஆம் ஆண்டு சென்னை பல்கலைக் கழகத்திற்குத் திரும்புவதற்குப் பின், இரண்டு ஆண்டுகள் அங்கு அவர் பணிபுரிந்தார்.

ஆனந்தவல்லியை திருமணம் செய்த சாம்பமூர்த்தி, 72 வயதில், 1973 அக்டோபர் 23 அன்று இறந்தார். அவரது வாழ்க்கை மற்றும் தொழில் பற்றி  2001 ஆம் ஆண்டில் அவரது நூற்றாண்டு விழாவில், ''சென்னை மியூசிக் அகாடமி'' வெளியிட்ட *ஃபுரபஷர் சாம்பமூர்த்தி த விஷனரி மியூசிக்கலாஜிஸ்ட்* என்ற ஒரு புத்தகத்தில் ஆவணப்படுத்தப்பட்டுள்ளது*.* 

## குறிப்புகள்

பகுப்பு:இந்திய ஆங்கில எழுத்தாளர்கள்
பகுப்பு:சங்கீத கலாநிதி விருது பெற்றவர்கள்
பகுப்பு:1973 இறப்புகள்
பகுப்பு:1901 பிறப்புகள்
பகுப்பு:நெல்லூர் மாவட்ட நபர்கள்
காதலாகி

**காதலாகி** (kadhalagi) 2010 ஆம் ஆண்டு கே. ஆர். விஸ்வா இயக்கத்தில், கிருஷ்ணகுமார் பாலசுப்ரமணியன், பிரகாஷ் ராஜ் மற்றும் சிருஷ்டி டங்கே நடிப்பில், பாடல்கள் ஏ. ஆர். ரெய்கானா மற்றும் பின்னணி தமன் இசையில் வெளியான தமிழ் திரைப்படம்.

## கதைச்சுருக்கம்

தொடர்வண்டியில் பயணம் செய்யும் இளைஞர்களான நான்கு நண்பர்களிடம் அனந்தகிருஷ்ணன் (பிரகாஷ் ராஜ்) இக்காலத்து இளைஞர்கள் அக்கறையும் பொறுப்பும் இல்லாமல் தான்தோன்றித்தனமாக இருப்பதாகக் கூறுகிறார். அவருடைய கூற்றை பொய் என்று நிரூபிக்க நான்கு நண்பர்களும் முடிவெடுக்கின்றனர்.

நந்தினி வேலு நாச்சியார் (சிருஷ்டி டங்கே), ரேஸ்மி குமார் (அம்ரிதா சபிரியா), மகேஷ் முத்துசாமி (நதிம் கான்), முகமது அஸ்லாம் (ரோஷன் நவாஸ்) மற்றும் ஏஞ்சலினா கிறிஸ்டி (நட்சத்திரா) கட்புலத் தொடர்பாடல் பட்டப்படிப்பு படிக்கும் நண்பர்கள்.  மாயவித்தை நிபுணரான தியாகுவும் (கிருஷ்ணகுமார் பாலசுப்ரமணியன்) நந்தினியும் காதலர்கள். இருவரும் வெவ்வேறு சாதியை சேர்ந்தவர்கள். இதை அறியும் நந்தினியின் உறவினரான ராஜா ராஜசேகரன் (விஜய் கோபால்) நந்தினியை ஆணவக்கொலை செய்கிறான். ஆனால் அந்தக் கொலையை மறைத்து சட்டத்திடமிருந்து தப்பிக்கிறான் ராஜா. இதனால் மற்ற ஐவரும் சேர்ந்து நந்தினியின் கொலைக்கான நியாயம் வேண்டி போராட்டம் நடத்துகின்றனர். அவர்களின் போராட்டத்தை காவல்துறை அடக்குமுறையைக் கையாண்டு ஒடுக்குகிறது. தொலைக்காட்சியில் இக்கொலை பற்றிய உண்மைகளை வெளிக்கொணர ஒரு நிகழ்ச்சியைத் துவக்குகின்றனர்.

ஆனால் இறந்துவிட்டதாக நினைத்த நந்தினி உயிரோடு வருகிறாள். ஏன் நந்தினி இறந்துபோனதாக நாடகம் நடத்தினார்கள். அதனால் அவர்கள் சாதித்தது என்ன? என்பது மீதிக்கதை.

## நடிகர்கள்

* கிருஷ்ணகுமார் பாலசுப்பிரமணியன் - தியாகு 
* சிருஷ்டி டங்கே - நந்தினி வேலு நாச்சியார் 
* பிரகாஷ் ராஜ் - அனந்தகிருஷ்ணன் 
* விஜய் கோபால் - ராஜா ராஜசேகரன் 
* அம்ரிதா சபிரியா - ரேஸ்மி குமார் 
* நதீம் கான் - மகேஷ் முத்துசாமி 
* ரோஷன் நவாஸ் - முகமது அஸ்லாம்
* நட்சத்திரா - ஏஞ்சலினா கிறிஸ்டி 
* காஷிஷ் - காஷிஷ் கபூர் 
* சந்தேஷ் - சிவபிரபு 
* ஜெயஸ்ரீ - மைதிலி 
* பாயிஷா 
* ஜார்ஜ் மரியான் - சங்கரன்

## இசை

படத்தின் பாடல்களுக்கு இசையமைத்தவர் ஏ. ஆர். ரெய்கானா. பின்னணி இசையமைத்தவர் தமன். பாடலாசிரியர் வைரமுத்து.

## மேற்கோள்கள்


பகுப்பு:இந்தியத் தமிழ்த் திரைப்படங்கள்
பகுப்பு:2010 தமிழ்த் திரைப்படங்கள்
பகுப்பு:பிரகாஷ் ராஜ் நடித்த திரைப்படங்கள்
பகுப்பு:தமன் இசையமைத்த தமிழ்த் திரைப்படங்கள்
கடிகார மனிதர்கள்

**கடிகார மனிதர்கள்** (*Kadikara Manithargal*) அறிமுக இயக்குநர் வைகறை பாலன் இயக்கத்தில் 2018 ஆம் ஆண்டு வெளியான இந்தியத் தமிழ்த் திரைப்படமாகும். பிரதீப் ஜோஸ் தயாரிப்பில், சாம் சி. எஸ். இசை அமைப்பில் 3 ஆகஸ்ட் 2018 ஆம் தேதி வெளியானது. கிஷோர், லதா ராவ், கருணாகரன், பாலா சிங், வாசு விக்ரம் மற்றும் பலர் நடித்துள்ளனர். இரண்டு ஆண்டுகள் தயாரிப்புத் தாமதத்திற்குப் பிறகு வெளியான இப்படம், கலந்த விமர்சனத்தைப் பெற்றது.

## நடிகர்கள்
* கிஷோர் 
* லதா ராவ் 
* கருணாகரன் 
* பாலா சிங்
* வாசு விக்ரம்
* சிசர் மனோகர்
* பிரதீப் ஜோஸ், 
* ஷெரின் பிள்ளகள்
* ஷீலா கோபி

## கதைச்சுருக்கம்
பேக்கரி ஒன்றில் வேலை பார்க்கும் மாறன் (கிஷோர்) பற்றிய கதையாகும். அவனும் அவனது மனைவியும் (லதா ராவ்) வாடகைக்கு வீடு தேடினர். ஒரு வீட்டு தரகர் வாயிலாக மாறன் பொருளாதாரத்திற்கேற்ப வீடு ஒன்று கிடைத்தது. ஆனால் அந்த வீட்டில் குடிபுக பல கட்டளைகள் இருந்தன. அதில் 4 நபர்கள் கொண்ட குடும்பம் மட்டும் தான் குடிவர முடியும் என்ற கட்டளையும் அடக்கம். ஆனால் மாறனின் மூன்று குழந்தைகளையும் சேர்த்தால் மொத்தம் 5 நபர்கள். அந்த வீட்டில் குடிபுக தனக்கு 2 குழந்தைகள் என்று பொய் சொல்லுகிறான் மாறன். மறைத்த மூன்றாவது குழந்தையை தனது மிதிவண்டி டப்பாவில் மூடி, தினமும் பள்ளிக்கு அனுப்புகிறான். அந்த குழந்தையை மறைக்க பல வழிகளை கையாளுகிறான். பின்னர் என்னவானது என்பது தான் மீதிக் கதை.

## தயாரிப்பு
இந்தப் படத்தின் தயாரிப்பு 2016 ஆம் ஆண்டு துவங்கப்பட்டது. சாம் சி. எஸ். படத்தின் இசை அமைப்பாளராக தேர்வு செய்யப்பட்டார். படத்தின் முன்னோட்டம் 2016 ஆம் ஆண்டு வெளியானது.

## ஒலிப்பதிவு
இந்தத் திரைப்படத்தின் பின்னணி மற்றும் பாடல்களின் இசையை அமைத்தவர் சாம் சி. எஸ். ஆவார். 4 பாடல்களை கொண்ட ஒலித்தொகுப்பு 2016 திசம்பர் 19 ஆம் தேதி வெளியானது. சாம் சி. எஸ்., நா. முத்துக்குமார், கார்க்கி பாவா ஆகியோர் பாடல்களின் வரிகளை எழுதினர்.

## வெளியீடு
2017 ஆம் ஆண்டு வெளியாகியிருக்க வேண்டிய *கடிகார மனிதர்கள்* 2018 ஆகத்து 3 ஆம் தேதி வெளியானது. அதே நாளில் மேலும் 11 மற்ற தமிழ்த் திரைப்படங்களும் வெளியாயின. தமிழ்த் திரைப்பட வரலாற்றில் முதல் முறையாக ஒரே நாளில் குறைந்தது பத்து திரைப்படங்கள் வெளியிட திட்டமிடப்பட்டதும் அன்று தான்.

## மேற்கோள்கள்

பகுப்பு:2018 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சாம் சி. எஸ். இசையமைத்த திரைப்படங்கள்
தோப்பூர் சீதாபதி சதாசிவன்

**தோப்பூர் சீதாபதி சதாசிவன்** (*Toppur Seethapathy Sadasivan*) (1913-2001) ஓர் இந்தியத் தாவர நோயியல் நிபுணரும், சென்னை பல்கலைக்கழகத்தின் கல்வித்துறை மற்றும் தாவரவியல் ஆய்வு மையத்தின் இயக்குநரும் ஆவார். இவர் சென்னைப் பல்கலைக் கழகத்தில் தாவர நோயியல் மற்றும் அறிவியல் பிரிவை துவக்கியதற்காக மிக உயர்ந்த இந்திய விருதான, சாந்தி ஸ்வரூப் பட்நாகர் விருது பெற்றார். இந்திய தேசிய அறிவியல் கழகம் மற்றும் இந்தியத் தாவரவியல் சங்கம் மற்றும் அறிவியல் *லியோபோல்டினா* கழகத்தின் ஒரு தேர்ந்தெடுக்கப்பட்ட உறுப்பினர் ஆவார். 1974 ஆம் ஆண்டில், இவருக்கு அறிவியல் அறிஞர்களுக்கான இந்திய குடிமகன்களுக்கு வழங்கப்படும் மூன்றாவது உயர்ந்த  கௌரவமான பத்ம பூசண் விருது வழங்கப்பட்டது.

## சுயசரிதை
[thumb|235x235px| [மாநிலக் கல்லூரி, சென்னை ]]
தோப்பூர் சதாசிவன்  1913 மே  22 அன்று சென்னை மாகாணத்தில் சைதாப்பேட்டையில் கனகம்மாள் - சேதுபதி தம்பத்யினருக்கு மகனாகப் பிறந்தார். சேதுபதி "கிங் நோய் தடுப்பு மருந்து மற்றும் ஆராய்ச்சி நிறுவனத்தின்" முதல் இயக்குநராக பொறுப்பு வகித்தவர் ஆவார்.  பி. எஸ். முதுநிலை மேல்நிலைப் பள்ளியில் பள்ளிப்படிப்பு முடித்த பின்னர்,1934 ஆம் ஆண்டில் சென்னை, மாநிலக் கல்லூரியில் இளங்கலை தாவரவியல் பட்டமும்]], இலக்னோ பல்கலைக் கழகத்தில் முதுகலைப் பட்டமும் பெற்றார். பின்னர், பீர்பால் சகானியின் அறிவுறுத்தலின்படி *பல்லோபொட்டானிஸ்ட்* பயிற்சியினை படித்து, எஸ். என். தாஸ் குப்தாவின் கீழ் தனது முனைவர் ஆராய்ச்சியை தொடங்கினார். மேலும், 1940 ஆம் ஆண்டில் எஃப். சி. பாவ்டன் மற்றும் எஸ்.டி. கெரட் ஆகியோரின் வழிகாட்டலின் கீழ் இலண்டன் பல்கலைக்கழகத்தில் தனது ஆராய்ச்சியைத் தொடர்ந்தார். 1941 ஆம் ஆண்டில், ஒரு நுண்ணுயிரியலாளராக தனது தொழிலை தொடங்க *லாய்பூர்* (தற்போதைய பைசலாபாத் வேளாண்மை பல்கலைக்கழகம்.) பஞ்சாப் விவசாயக் கல்லூரியில் சேர்ந்தார். பின்னர், சென்னைப் பல்கலைக் கழகத்தின் தாவரவியல் ஆய்வுக்கூடத்திற்கு மாறியதுடன், 1944 இல் அதன் இயக்குநராக இருந்த எம். ஓ. பி. ஐயங்காருக்கு அடுத்து அதன் பொறுபேற்றார்.

## மேலும் காண்க
* மாநிலக் கல்லூரி, சென்னை
## மேற்கோள்கள்

பகுப்பு:இந்தியத் தமிழர்
பகுப்பு:2001 இறப்புகள்
பகுப்பு:1913 பிறப்புகள்
பகுப்பு:மாநிலக் கல்லூரி மேனாள் மாணவர்கள்
பகுப்பு:சாந்தி ஸ்வரூப் பட்நாகர் விருது பெற்றவர்கள்
பகுப்பு:சென்னை மாவட்ட மக்கள்
சுல்தான் அகமது இஸ்மாயில்

**சுல்தான் அகமது இஸ்மாயில்** (*Sultan Ahmed Ismail*, பிறப்பு: அக்டோபர் 9, 1951) ஓர் இந்திய மண்ணியல் உயிரியலாளர் மற்றும் சுற்றுச்சூழல் அறிஞர் . ஒவ்வொரு பகுதியிலும் கிடைக்கும் மண்புழுக்களைப் பயன்படுத்தி   மக்கும் கழிவுகளை  மறுசுழற்சி தொழில் நுட்பங்களை மையமாகக் கொண்டு உரமாக மாற்றுவதிலும் மண் வளத்தைப் பெருக்குவதிலும் இவரது  பங்களிப்பு  அளவிடற்கரியது.(பயோரெமிடியேஷன் ).

இஸ்மாயில்  விலங்கியல் துறையில் தாம் மேற்கொண்ட மண்ணின் சூழலியல் மற்றும் கழிவு மேலாண்மையில் மண்புழுக்களின் பங்கு பற்றிய  ஆராய்ச்சிக்கு 2001 இல் சென்னை பல்கலைக்கழகத்தில் அறிவியலுக்கான முனைவர் பட்டத்தைப் பெற்றார்.  இவர் சென்னையில் இயங்கும் சுற்றுச் சூழலியல் ஆராய்ச்சி நிறுவனத்தின் மேலாண்  இயக்குநராகவும் சிறப்பாக செயல்பட்டு வருகிறார் ,

## மண்புழு தொழில் நுட்பம்
இஸ்மாயில் , குழந்தைகளுக்கான ஒரு நிலையான சுற்றுச்சூழல் நடைமுறைக்காக இந்திய அரசின் அறிவியல் மற்றும் தொழில்நுட்பத்  துறையுடன் இணைந்து, மண்புழு உரம் தயாரித்தலுக்கான கட்டகம் ஒன்றை உருவாக்கியுள்ளார். மேலும் இவர்   தமிழக அரசின் சுற்றுச்சூழல் மற்றும் வனத்துறைக்காக  சென்னையிலுள்ள  50 பள்ளிகளில் மண்புழு உரம் தயாரித்தல் செயல்திட்டத்தை நடைமுறைப்படுத்தினார். இது மட்டுமின்றி, இந்தியா மற்றும் வெளிநாடுகளில் உள்ள 200 க்கும் மேற்பட்ட பள்ளிகளில் சுற்றுச்சூழல் விழிப்புணர்வு , திடக் கழிவு மேலாண்மை மற்றும் மண்புழு உரம் தயாரித்தல் சார்ந்த பல விரிவுரைகளை வழங்கியுள்ளார்.  தற்போது இவர்  பினாங்கின் நுகர்வோர் சங்கத்துடன்  (CAP)  இணைந்து  மலேஷியாவில் உள்ள  கல்வி நிறுவனங்கள் மற்றும் கரிம வேளாண்மை செய்யும் விவசாயிகள் இடையே கரிம வேளாண்மை , உயிர் தொழில் நுட்பவியல் மற்றும் கழிவு மேலாண்மை போன்றவை குறித்த  விழிப்புணர்வை ஊக்குவிக்கும் முயற்சியில்   , ஈடுபட்டு வருகிறார்.

மண்புழுவின்  எதிர்ப்பு அழற்சி பண்புகள், பீனியல் சீட்டேவின் கட்டமைப்பு  மற்றும்  மின் உயிர் ஒளிர்வுத் தன்மை ஆகியவைகளிலும்  இவர்   ஆராய்ச்சிகளை மேற்கொண்டுள்ளார்.

## புத்தகங்கள்

## விருதுகள்

*  இந்தியா, தமிழ்நாடு அரசின் சுற்றுச்சூழல் துறையிடம் இருந்து சுற்றுச்சூழல் கல்வி மற்றும் விழிப்புணர்வுக்காக பெற்ற அறிஞர் அண்ணா விருது  2005 

## மேற்கோள்கள்

பகுப்பு:வாழும் மக்கள்
பகுப்பு:1951 பிறப்புகள்
பகுப்பு:சென்னை மக்கள்
பகுப்பு:இந்திய அறிவியலாளர்கள்
பகுப்பு:இந்திய உழவியலாளர்கள்
பகுப்பு:இந்திய சூழலியலாளர்கள்
தொகரை அக்ரஹாரம்

**தொகரை அக்ரஹாரம்** (Thogarai Agraharam )  என்பது இந்தியாவின்,  தமிழ்நாடு மாநிலம், கிருட்டிணகிரி மாவட்டம், தேன்கனிக்கோட்டை வட்டத்துக்கு உட்பட்ட  ஒரு வருவாய் கிராமம் ஆகும்.
## மக்கள் வகைப்பாடு
இந்த ஊரானது மாவட்டத்தின் தலைநகரான கிருஷ்ணகிரியில் இருந்து 78 கிலோமீட்டர் தொலைவிலும், வட்டத் தலைநகரான தேன்கனிக்கோட்டையில் இருந்து 12 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில்  114  வீடுகள் உள்ளன. கிராமத்தின் மொத்த மக்கள் தொகையானது 484  ஆகும். இதில் ஆண்கள் எண்ணிக்கை  253, பெண்களின் எண்ணிக்கை 231 என உள்ளது.
## மேற்கோள்கள்

பகுப்பு:கிருஷ்ணகிரி மாவட்டத்திலுள்ள கிராமங்கள்
மேகா (பாடகர்)

**மேகா** (Megha) என்று அழைக்கப்படும் **ஹரிணி ராமச்சந்திரன்,** மார்ச்சு 18, 1987இல் பிறந்த  தமிழ் பின்னணிப் பாடகர் ஆவார். இவர்,  தமிழ், தெலுங்கு, மலையாளம் மற்றும் கன்னட மொழிகளில் பாடுகிறார். இவர் "ஸ்கூல் ஆப் எக்ஸெலன்ஸின் துணை-நிறுவனர் ஆவார்.

## ஆரம்ப வாழ்க்கை
மேகா ஒரு கர்னாடக இசையமைப்பாளர் பாபநாசம் சிவனின் கொள்ளுப் பேத்தி ஆவார்.  இவர், சென்னையில் பிறந்து, பெங்களூருக்கு இடம் மாறியவர்.  இவர், பெங்களூரில் தனது பள்ளிக்கல்வியினை முடித்தார். சென்னையில் வணிகவியலில் தனது இளங்கலைப் பட்டம் பெற்றார். மேலும் 2007 ஆம் ஆண்டில் பின்னணி பாடல்களைப் பாடுபவராக தன் தொழில் வாழ்க்கையை ஆரம்பித்தார். சென்னையிலிருந்த புகழ்பெற்ற இசைக்கலைஞர் ஆகஸ்டின் பால் வழிகாட்டலின் கீழ், மேற்கத்திய  இசையில் 8வது நிலைவரை லண்டன் டிரினிடி கல்லூரியில் முடித்துள்ளார்.

## தொழில்
தென் இந்திய திரைப்பட துறையில் மேகா ஒரு பின்னணிப் பாடகர் ஆவார்.  *[[நான் அவனில்லை (2007 திரைப்படம்)|நான் அவனில்லை]]* (2007) திரைப்படத்தில் இசை இயக்குனரான விஜய் ஆண்டனி என்பவரால் திரைப்படத் துறையில் அறிமுகப்படுத்தப்பட்டார். மேலும் இளையராஜா, ஏ.ஆர்.ரஹ்மான், ஹாரிஸ் ஜெயராஜ், தேவி ஸ்ரீ பிரசாத், விஜய் ஆண்டனி மற்றும் டி. இமான் உள்ளிட்ட இசை இயக்குனர்களுடன் பணிபுரிந்தார். பாடகராக வெற்றி கண்ட பிறகு, அவர் நரம்பியல்-மொழி நிரலாக்க நுட்பங்களை கற்றுக்கொள்வதில் ஆர்வத்தை வளர்த்துக் கொண்டார். *என்.எல்.பி*. இன் நிறுவனர்களான *ஜான் கிரைண்டர்* மற்றும்  *ரிச்சர்ட் பேண்ட்லரி*டமிருந்து அதைப் பற்றிக் கற்றுக் கொள்ள ஒரு வாய்ப்பு கிடைத்தது.  மேலும் அவரது ஆர்வத்தால், 2011 இல் அவர் தனிப்பட்ட பிரச்சினைகள் மற்றும் சோர்வுகளை சமாளிக்க என்.எல்.பி. மாதிரித்  திட்டங்களை வழங்குவதற்கான சிறப்பு பள்ளிக்கூடம் "*ஸ்கூல் ஆப் எக்ஸலன்ஸ்*" நிறுவப்பட்டது. தனி நபர்களுக்கான *என்.எல்.பி*. அமர்வுகள் மற்றும் நிகழ்ச்சிகளை வெளிப்படுத்திய பின்னர், பள்ளிக் குழந்தைகள்  மற்றும் சிறப்புத் திறனாளர்களுக்காக, இவர் இணை நிறுவனருடன் சேர்ந்து, நிகழ்வுகள் மற்றும் அமர்வுகளை நடத்தினர்.  இந்த கட்டத்தின்போது, மேகாவும் அவருடைய வணிகப் பங்குதாரரும் சேர்ந்து, தனிநபர் வளர்ச்சிக்காக  "*எக்ஸலன்ஸ் இன்ஸ்டாலேசன் டெக்னாலஜி*" (இ.ஐ.டி.) என்று அழைக்கப்படும்  ஒரு புதிய தொழில்நுட்பத்தை உருவாக்கி புதிய கண்டுபிடிப்புகளைத் தொடங்கினர்.  அவர் நாடு முழுவதும் *இ.ஐ.டி.* யைப்  பயன்படுத்தி தனிநபர் மாற்றத்தின் மூலம் வணிக, சுகாதாரம் மற்றும் மரபுரிமை முடுக்கம் சேவைகளை வழங்குவதற்கு நன்கு பயிற்றுவிக்கப்பட்ட *இ.ஐ.டி*.நிபுணர்களின் குழுவை உருவாக்கி வருகிறார்.

## நேரடி நிகழ்ச்சிகள்
மேகா பல்வேறு இசை நிகழ்ச்சிகள், நட்சத்திர இரவுகள் போன்றவற்றை (உலக சுற்றுப்பயணத்தில்) ஹாரிஸ் ஜெயராஜ் - " ஹாரிஸ்: தி எட்ஜ் ". போன்ற இசை இயக்குனர்களுடன் நேரடி நிகழ்ச்சியாக  நடத்தியுள்ளார்.

சென்னையிலும், **மெட்ராஸ் மியூசிகல் அசோசியேஷன்** குழுவினருடனும் மேற்கத்திய இசை நிகழ்ச்சிகளில் அவர் தீவிரமாக ஈடுபடுகிறார்.

## குறிப்புகள்

பகுப்பு:கருநாடக இசைப் பாடகர்கள்
பகுப்பு:வாழும் மக்கள்
பகுப்பு:மலையாளத் திரைப்படப் பின்னணிப் பாடகர்கள்
பகுப்பு:தமிழ்த் திரைப்படப் பின்னணிப் பாடகர்கள்
பகுப்பு:1987 பிறப்புகள்
பகுப்பு:சென்னைப் பாடகர்கள்
பகுப்பு:தமிழ்நாட்டுப் பெண் இசைக்கலைஞர்கள்
பகுப்பு:பாடகர்கள்
வில்லை (கண்)

**வில்லை** (ஆங்கிலம்: Lens) என்பது உட்கண்ணில் ஒளி ஊடுருவக்கூடிய கண்ணின் பகுதியாகும். விலங்குகள், பறவைகள், பூச்சிகள் போன்ற உயிர்கள் பார்க்கும் பொருள்கள் அனைத்தும் ஒளிக்கதிர்கள் மூலம் வில்லையை ஊடுருவி விழித்திரையில் விழும்போது தான் அவற்றால் அந்தப் பொருளைப் பார்க்க முடிகிறது.

## அமைப்பு
கண் வில்லை இருபுற குவி அமைப்பை கொண்டது. தொலைவு மற்றும் அண்மை ஒளி மூலத்திலிருந்து வரும் ஒளி கற்றையை விழித்திரையில் விழச்செய்யும் கண்ணின் பகுதி வில்லை ஆகும். அதற்கேற்றாற்போல் தானியங்கியாக கண் வில்லை தன் குவி அமைப்பை மாற்றிக்கொள்ளும். இது கண்ணின்றன்னமைவு என அழைக்கப்படும். வில்லையில் பல அடுக்குகள் உள்ளன. அதைச் சுற்றியுள்ள உறை மெல்லியதாகவும் ஊடுருவும் தன்மை கொண்டும் ஒளிமிக்கதாகவும் இருக்கும். 

Image:MRI of human eye.jpg|எம் ஆர் ஐ மூலம் கண்ணின் அமைப்பு 
 Image:Gray875.png|கண்ணின் உள்ளமைப்பு 
 Image:Gray884.png|கண்ணின் வெட்டுத்தோற்றம்.
 Image:Gray887.png|வில்லை வெட்டுத்தோற்றம்.
File:Three Main Layers of the Eye.png|கண்ணின் அமைப்பு
File:Three Internal chambers of the Eye.svg|கண்ணின் அடுக்கு
File:Editable_ray_diagram_of_eye_v0.svg|ஒளிக்கற்றை வில்லை மூலம் ஊடுருவி செல்லுதல்

வில்லையின் முதல் அடுக்கு, புறணி என்பதாகும். அதற்குள் முதிர்ந்த உட்கரு இருக்கும் பகுதியாகும். அடுத்த அடு்க்கு முதிரா உட்கரு, அடுத்து உள்ளது திரு உட்கரு எனப்படுகிறது. இதனுள் மட்டமான நிலையிலும் குவிந்த நிலையிலும் (Plano Convex)  இரண்டு அங்கங்கள் காணப்படுகின்றன. இறுதியாக வில்லையின் மையத்தில் கரு உட்கரு காணப்படுகிறது. இது வில்லையின் மிகப் பழம் பெரும் பகுதி.

வயது முதிரும்போது, வில்லையைச் சுற்றியுள்ள இழைகள், வில்லையின் மையப்பகுதியை அழுத்துகின்றன. இத்துடன் நீரிழப்பும் ஏற்படுவதால் அது கடினமடைகிறது. இதனால் மைய உட்கரு புறணியை விட திட்பமடைகிறது. புறணி படிப்படியாகக் குறைந்து, முழு வில்லையும் பாதிக்கப்பட்டு கண்புரை உண்டாகிறது. 

கண்புறை பல வகைப்படும். அவை வளர்ச்சிப் புறை, நலிவுப்பறை, காயப்பட்ட புறை, கதிர்வீச்சுப் புறை, சிக்கலுடை புறை. உடலின் மற்ற நோய்களுடன் இணைந்த புறை அறுவை முறை மூலம் வில்லையை அகற்றி விடுதலேயாகும். சில வேளைகளில் வில்லை பிசகிவிடுகிறது. அதனால், ஓரளவாகவோ, முழுமையாகவோ இடம் பெயர்ந்து பார்வைக் குறைவு, தக அமைவு பாதிப்பு, இரட்டைப் பார்வை, கருவிழிப் படலத்தில் நடுக்கம் ஆகியவை உண்டாகின்றன.

## மேற்கோள்கள்

* அறிவியல் களஞ்சியம் தொகுதி - 19. பக்கம் - 112 - 2010

பகுப்பு:கண்
பகுப்பு:கண்ணின் உடற்கூறியல்
ராம்குமார் ராமநாதன்

**ராம்குமார் ராமநாதன்** (*Ramkumar Ramanathan*) 1994 நவம்பர் 8இல் பிறந்த ஒரு தொழில்முறை இந்திய *[[டென்னிசு]]* வீரர் ஆவார். *ஏ.டி.பி.* உலக சுற்றுப்பயணத்தில் சோம்தேவ் தேவ்வர்மனுடன் இறுதிக்குச் சென்ற முதல் இந்திய வீரர் ஆவார். அவர் 2018 ஆம் ஆண்டு ஜூலை 30 ஆம் தேதி உலகத் தர வரிசையில் 111 வது இடத்தில் இருந்தார். அவர் *டேவிஸ்* கோப்பையில் இந்தியாவை பிரதிநிதித்துவப் படுத்துகிறார்.

## தனிப்பட்ட மற்றும் ஆரம்ப வாழ்க்கை
ஐந்தாவது வயதில் *டென்னிசு* விளையாடுவதை ராமநாதன் துவங்கினார். இவரின் தந்தை ராமநாதன் இவ்விளையாட்டிற்கு இவரை அறிமுகப்படுத்தினார். அவரது தாயின் பெயர் அழகம்மை மற்றும் சகோதரியின் பெயர் உமா என்பதாகும். அவரது பெற்றோர் இருவரும் துணி வியாபாரத்தில் உள்ளனர். அவர் ஆங்கிலம், *ஸ்பானிஷ்* மற்றும் தமிழ் பேசுகிறார். அவர் *ஸ்பெயினி*ன் *பார்சிலோனா*வின் *சான்செஸ்-காசல் அகாடமியில்* பயிற்சி பெற்றார்.  இலயோலாக் கல்லூரியில் பொருளாதாரத்தில் இளங்கலை பட்டம் பெற்றுள்ளார்.

## தொழில்

### 2014-2016: ஆரம்பகால வாழ்க்கை
சென்னை *ஓபன்* ''டென்னிசு'' தொடரின் முதல் சுற்றில் முதல் தர இந்திய வீரர் சோம்தேவ் தேவ்வர்மனை வென்று காலிறுதிப் போட்டிக்குத் தகுதி பெற்றார். பின்னர், அவர் இரண்டாவது சுற்றில் *மார்செல் கிரானோலஸி*டம்  தோற்றார்.

2015 ஆம் ஆண்டில், ராமநாதனின் விளையாட்டு பெரும்பாலும் கடினமாகவே இருந்தது. ஏப்ரல் மாதம், அவர் சென்னை ஓபன் *போட்டிகளில் டட்சு*மா இடோ உடன் நேர் *செட்*களில் தோல்வியுற்றார். சவால் நிறைந்த துருக்கியின் *மெர்சின்* கோப்பை போட்டியில் தனது முதல் இரட்டையர் இறுதிப் போட்டியை அடைந்தார். *ரிக்கார்டோ கெடின்* உடன் இணைந்து, விளையாடிய இந்த இணை இறுதிப் போட்டியில் *மேட் பவிக்* மற்றும் *மைக்கேல் வீனஸ்* ஆகியோரிடம் தோற்றது.  கோலாலம்பூரில் நடைபெற்ற மலேசிய ஓபன் தொடரில் தனது இரண்டாவது *ஏடிபி* உலக சுற்றுப்பயணத்தில், அங்கு அவர் முதல் சுற்றில் *மிக்கேல் குகுஷ்கினை* வீழ்த்தினார்.

### 2017: சாதனை மற்றும் வெற்றிகள்
ஏப்ரல் மாதத்தில், ராமநாதன் தனது முதல் ஒற்றையர் போட்டியின் இறுதிப் போட்டியில் தாலஹாசியை சந்தித்தார்.  *ஸ்லோவேனியா*வின் *பிளேஸ் ரோலா*விடம் இறுதிப் போட்டியில் *ரன்னர்-அப்* ஆக முடித்தார்.

### 2018: முதல் ''ஏடிபி'' உலக சுற்றுப்பயண இறுதிப்போட்டி
2018இல் மகாராஷ்டிரா ஓபனில்  *வைல்டு கார்டு மூலம்* நுழைந்தார். அதில் இரண்டாவது சுற்றுகளில் *மாரின் கிளிக்* என்பவரிடம் நேர் *செட்*களில் தோல்வியடைந்தார்.  பின்னர் அவர் *ஆஸ்திரேலிய ஓபனுக்கு* தகுதிபெற்றார், அங்கு அவர் *வாசெக் போஸ்பிசில்*  என்பவரிடம் இறுதிப் போட்டியில் தோற்றார்.

## குறிப்புகள்

பகுப்பு:வாழும் மக்கள்
பகுப்பு:1994 பிறப்புகள்
தேவன் (நடிகர்)

**தேவன்** (Devan (actor)) மே 5, 1954-இல் பிறந்த ஒரு இந்தியத் திரைப்பட நடிகரும், தொலைக்காட்சி நடிகரும் மற்றும் அரசியல்வாதி ஆவார்.

## இளமைப்பருவம்
தேவன், மே 5, 1954 அன்று, இந்தியாவின் திரிச்சூர் மாவட்டத்தில், முக்கியத்துவம் வாய்ந்த ஒரு குடும்பத்தில் பிறந்தார். அவரின் தந்தை, ஸ்ரீநிவாசன், ஒரு பொது வழக்கறிஞர் ஆவார். மற்றும் அவரது தாயார் லலிதா, வீட்டு நிர்வாகி ஆவார்.

தேவன் தனது ஆரம்பக் கல்வியினை, திருச்சூரில் உள்ள அரசு மாதிரி மேல்நிலைப்பள்ளியில் நிறைவு செய்தார். அவர் திரிச்சூர் செயின்ட் தாமஸ் கல்லூரியில் பி.எஸ்.சி பட்டம் பெற்றார். பின்னர் முதுகலை வணிக மேலாண்மை படித்து பட்டம் பெற்றார்.

## தொழில்
தேவன், 1985 ஆம் ஆண்டில் மலையாளத் திரைப்படமான *வெள்ளமின்* படத்தின் தயாரிப்பாளராக தனது தொழில் வாழ்க்கையைத் துவங்கினார். ஆனால் படத் தயாரிப்புகளில் ஏற்பட்ட தோல்வியின் காரணமாக, படங்களில் நடிக்கத் தொடங்கினார்.

சென்னையில் ஸ்பென்சர் பிளாசாவில் உள்ள தயாரிப்பாளரை அணுகியதன் மூலம் தேவன் துணை நடிகராக நடிக்கத் தொடங்கினார். இவர் நடித்த படங்களில், "ஏகலைவன்", *[[பாட்ஷா]]* மற்றும் *இந்திரபிரஸ்தம்* போன்றவை மிகவும் குறிப்பிடத்தக்க திரைப்படங்கள் ஆகும். மேலும், இவர், பல தொலைக்காட்சி தொடர்களில் நடித்தார்.

இவர் கேரள மக்கள் கட்சியின் தலைவராகவும் உள்ளார். இது இந்திய மாநிலமான கேரளாவில் உள்ள ஒரு அரசியல் கட்சியாகும்.

## சொந்த  வாழ்க்கை
இவருக்கு ஷோபா, ஷீலா மற்றும் சுரேஷ்பாபு என்கிற மூன்று உடன்பிறப்புகள் உண்டு. புகழ்பெற்ற மலையாளத் திரைப்பட இயக்குநர் ராமு கரியத், இவரது மாமா ஆவார். இவர், தனது மாமா கரியத்தின் மகளான சுமாவை மணந்தார். இத் தம்பதியருக்கு லக்ஷ்மி என்ற மகள் உள்ளார்.

## குறிப்புகள்
 
## வெளி இணைப்புகள்
* 
* Devan at MSI

பகுப்பு:தெலுங்குத் திரைப்பட நடிகர்கள்
பகுப்பு:தமிழ்த் தொலைக்காட்சி நடிகர்கள்
பகுப்பு:மலையாள அரசியல்வாதிகள்
பகுப்பு:வாழும் மக்கள்
பகுப்பு:1952 பிறப்புகள்
பகுப்பு:கேரளத்தைச் சேர்ந்த பாரதிய ஜனதா கட்சி அரசியல்வாதிகள்